— У асноўным праблемы тычацца добраўпарадкавання вуліц, дарог. Жыхароў Чаромушак ужо не адзін год хвалюе пытанне водаадвядзення. У некага не ладзіцца з суседзямі, мужам ці жонкай, дзецьмі. Камусьці трэба растлумачыць прававыя моманты. Прыём наведвальнікаў вяду 2 разы ў месяц у інтэрнаце “Райсэрвіса”. Але часцей за ўсё бывае, што людзі звяртаюцца проста на вуліцы. Iншы раз дастаткова чалавека выслухаць, даць дзельную параду, кансультацыю — і праблема знікае. Такія паўсядзённыя зносіны не дазваляюць дэпутату трымацца ўбаку ад жыцця людзей з яго радасцямі і бядой, са штодзённымі клопатамі. Калі ўсё ведаеш знутры, хутчэй знойдзеш адказ на ўзнікшае пытанне.